वैज्ञानिक बोस ने अपने शोधकार्य द्वारा जो कुछ प्रमाणित किया वह प्राचीन काल के ऋषि-मुनियों और विद्वानों को पहले से ही मालूम था। पुराणों में उद्धृत है कि शंख बजाकर प्राकृतिक प्रकोपों तथा दुरात्माओं से बचाव हो सकता है। शायद यही कारण है कि वैदिक काल से ही हर धार्मिक अनुष्ठान के प्रारंभ में शंख बजाने का प्रचलन है। महाभारत से पता चलता है कि कुरुक्षेत्र युद्ध की शुरुआत भी शंख नाद से हुई थी और प्रत्येक सैनिक के पास उसका निजी शंख था। कृष्ण जी के शंख का नाम पांचजन्य तथा अर्जुन के शंख का नाम देवदत्त था।